Okresná prokuratúra Brezno 
Boženy Němcovej 3, 977 31 Brezno 	

Sp. zn. : 2 Pv 621/12/6603	Brezno, 7.3.2013
EEČ : 2-46-27-2013

U Z N E S E N I E

Trestná vec:	obvinený XXXXX  
Prečin:	Neoprávnené používanie cudzieho motorového vozidla podľa § 216 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Brezno
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
	dohoda zo dňa 01.03.2013 uzatvorená v mediačnom konaní sp. zn. XXXXX pred mediačným a probačným úradníkom Okresného súdu XXXXX medzi obvineným XXXXX, nar. XXXXX XXXXX trvale bytom XXXXX, XXXXX prechodne bytom XXXXX, XXXXX a poškodeným XXXXX, nar. XXXXX, trvale bytom XXXXX, XXXXX prechodne bytom XXXXX, XXXXX spočívajúca v tom, že obvinený vyhlásil, že spáchal skutok, za ktorý je stíhaný, toto vyhlásenie vykonal slobodne, vážne, zrozumiteľne, určito a poškodenému sa ospravedlnil. Poškodený súhlasil so schválením zmieru a náhradu škody nežiada, nakoľko mu obvinený túto v priebehu vyšetrovania uhradil a teda nároky na náhradu škody sú v predmetnej veci uspokojené. Obvinený XXXXX zložil dňa 01.03.2013 na účet Okresnej prokuratúry XXXXX sumu 50,- € na všeobecne prospešné účely, z ktorej je 100%, teda 50,- € určených štátu na peňažnú pomoc poškodeným podľa osobitného predpisu a táto peňažná suma nie je zrejme neprimeraná závažnosti spáchaného prečinu. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom OR PZ v Brezne pod spisovou značkou ORP-1056/BR-BR-2012.
v dobe od 11.08.2012 do 21.11.2012 v čase do 16.30 h. v Brezne a inde bez súhlasu majiteľa vozidla XXXXX neoprávnene používal osobné motorové vozidlo zn. XXXXX červenej farby, VIN: XXXXX rok výroby 1997, ev. č. XXXXX v hodnote 700 €, a to aj napriek opakovaným telefonickým a osobným výzvam majiteľ vozidla k jeho vráteniu. 

Odôvodnenie: 
	Poverený policajt OO PZ v Brezne uznesením č. ORP-1056/BR-BR-2012 zo dňa 13.12.2012 podľa § 199 ods. 1 Tr. por. začal trestné stíhanie a súčasne podľa § 206 ods. 1 Tr. por. vzniesol obvinenie XXXXX pre prečin neoprávneného používania cudzieho motorového vozidla podľa § 216 ods. 1 Tr. zákona na tom skutkovom základe, ako je uvedené vo výrokovej časti tohto rozhodnutia. 

	Dňa 05.02.2013 bol Okresnej prokuratúre v Brezne v uvedenej trestnej veci doručený návrh povereného policajta OO PZ v Brezne na podanie obžaloby. 

	Vykonaným dokazovaním v prípravnom konaní bolo preukázané, že obvinený svojim konaním naplnil všetky zákonné znaky skutkovej podstaty prečinu neoprávneného používania cudzieho motorového vozidla podľa § 216 ods. 1 Tr. zákona.  

	Z preskúmania spisového materiálu vyplýva, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený sa v priebehu prípravného konania ku spáchaniu skutku priznal. Uviedol, že spáchanie skutku ľutuje a chce sa za svoje konanie poškodenému ospravedlniť. 

	Vzhľadom na vyššie uvedené skutočnosti bola vec dňa 08.02.2013 so súhlasom prokurátorky predložená probačnému a mediačnému úradníkovi Okresného súdu v Brezne na vykonanie mediácie. 

	Zo správy probačnej a mediačnej úradníčky Okresného súdu v Brezne zo dňa 01.03.2013 o výsledku mediácie vyplýva, že obvinený sa v rámci mediácie priznal ku skutku, ktorý mu je kladený za vinu. Uviedol, že ho mrzí, čo sa stalo a svoje konanie úprimne ľutuje. Dal prísľub, že v budúcnosti sa vyvaruje obdobného konania. Poškodený XXXXX žiadnu náhradu škody nežiadal, nakoľko mu obvinený všetko dorovnal. Obvinený dňa 01.03.2013 poukázal na účet prokuratúry č. 7000165 659/8180, VS: 62112 sumu 50 € určenú na všeobecne prospešné účely, z ktorej 100 %, t.j. 50 € je určených na peňažnú pomoc obetiam trestnej činnosti. Následne bol dňa 01.03.2013 pred probačnou a mediačnou úradníčkou Okresného súdu v Brezne uzatvorený zmier medzi obvineným XXXXX a poškodeným XXXXX. 

	Obvinený XXXXX je nezamestnaný, evidovaný na Úrade práce, sociálnych vecí a rodiny v Brezne ako uchádzač o zamestnanie, doposiaľ sa dopustil dvoch priestupkov a nebol doposiaľ súdom trestaný. 

	Nakoľko obvinený a poškodený uzavreli zmier, súhlasili s jeho schválením, obvinený vyhlásil, že spáchal skutok, pre ktorý je stíhaný a vyhlásenie urobil slobodne, vážne a určito, poškodený nežiadal náhradu škody, obvinený zároveň zložil na účet prokuratúry sumu určenú na všeobecne prospešné účely, ktorá nie je zrejme neprimeraná závažnosti spáchanej trestnej činnosti a tiež vzhľadom na povahu a závažnosť spáchaného činu, na osobu obvineného a jeho osobné a majetkové pomery možno konštatovať, že v danom prípade boli splnené všetky zákonné podmienky ustanovenia § 220 ods. 1 Tr. por. 

	Vzhľadom na vyššie uvedené som rozhodla tak, ako je uvedené vo výrokovej časti tohto rozhodnutia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Kupcová
prokurátorka